河伯
作者：屈原
朝代：战国
主题：楚辞
篇章：九歌

paragraphs: 与女游兮九河，冲风起兮水扬波
乘水车兮荷盖，驾两龙兮骖螭
登昆仑兮四望，心飞扬兮浩荡
日将暮兮怅忘归，惟极浦兮寤怀
鱼鳞屋兮龙堂，紫贝阙兮珠宫
灵何惟兮水中
乘白鼋兮逐文鱼，与女游兮河之渚
流澌纷兮将来下
子交手兮东行，送美人兮南浦
波滔滔兮来迎，鱼鳞鳞兮媵予。